डब्ल्यूडब्ल्यूएफ मुकंदरा टाइगर रिजर्व में उपलब्ध कराएगा पेयजल सुविधा
मुकंदराहिल्स टाइगर रिजर्व में रिलोकेशन से लेकर विकास कार्य के लिए एनटीसीए बजट नहीं दे रहा है। ऐसे में यहां विकास कार्य ठप पड़े हुए हैं। ऐसे हालात में रिजर्व बनने के बाद डब्ल्यूडब्ल्यूएफ (विश्व प्रकृति निधि) अब यहां पेयजल सुविधा उपलब्ध करवाएगा। जिसमें रावंठा में बोरवेल खुदवाया जाएगा और वन कर्मियों के लिए प्यूरीफायर लगाए जाएंगे।
यह काम बाघों के सुरक्षित आवास और वन्यजीव कर्मियों की सुविधा योजना के तहत होंगे। इसमें पेयजल के लिए रिजर्व में 20 प्वाइंट में प्यूरीफायर सिस्टम लगाए जाएंगे। ताकि वन्यजीव कर्मियों को जंगल में शुद्ध पानी मिल सके। डब्ल्यूडब्ल्यूएफ की ओर से यहां पहले भी वन्यजीवों की चौकसी के लिए कैमरा ट्रैप, वायरलेस सेट दे चुके हैं। बोरवेल खुदने के बाद गर्मी के सीजन में वन्यजीवों को पानी की परेशानी नहीं होगी।
hin_Deva hin_Deva hin_Deva